CELEX: 32010R0671
Language: el
Date: 2010-07-13 00:00:00
Title: Κανονισμός (ΕΕ) αριθ. 671/2010 του Συμβουλίου, της 13ης Ιουλίου 2010 , για την τροποποίηση του κανονισμού (ΕΚ) αριθ. 2866/98 σχετικά με τις τιμές μετατροπής του ευρώ για την Εσθονία

28.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 196/4
            
         ΚΑΝΟΝΙΣΜΌΣ (ΕΕ) αριθ. 671/2010 ΤΟΥ ΣΥΜΒΟΥΛΊΟΥ
   της 13ης Ιουλίου 2010
   για την τροποποίηση του κανονισμού (ΕΚ) αριθ. 2866/98 σχετικά με τις τιμές μετατροπής του ευρώ για την Εσθονία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 140 παράγραφος 3,
   την πρόταση της Ευρωπαϊκής Επιτροπής,
   τη γνώμη της Ευρωπαϊκής Κεντρικής Τράπεζας (1),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2866/98 του Συμβουλίου, της 31ης Δεκεμβρίου 1998, σχετικά με τις τιμές μετατροπής του ευρώ και των νομισμάτων των κρατών μελών που υιοθετούν το ευρώ (2) καθορίζει τις τιμές μετατροπής από την 1η Ιανουαρίου 1999.
            
         
               (2)
            
            
               Σύμφωνα με το άρθρο 4 της πράξης προσχώρησης του 2003, η Εσθονία είναι κράτος μέλος με παρέκκλιση, κατά την έννοια του άρθρου 139 παράγραφος 1 της συνθήκης για τη λειτουργία της Ευρωπαϊκής Ένωσης (εφεξής «η συνθήκη»).
            
         
               (3)
            
            
               Σύμφωνα με την απόφαση 2010/416/ΕΕ του Συμβουλίου, της 13ης Ιουλίου 2010, δυνάμει του άρθρου 140 παράγραφος 2 της συνθήκης, για την υιοθέτηση του ενιαίου νομίσματος από την Εσθονία την 1η Ιανουαρίου 2011 (3), η Εσθονία πληροί τις απαιτούμενες προϋποθέσεις για την υιοθέτηση του ενιαίου νομίσματος και η παρέκκλιση για την Εσθονία καταργείται από την 1η Ιανουαρίου 2011.
            
         
               (4)
            
            
               Η εισαγωγή του ευρώ στην Εσθονία απαιτεί τη θέσπιση της τιμής μετατροπής μεταξύ του ευρώ και της εσθονικής κορώνας. Η εν λόγω τιμή μετατροπής ορίζεται σε 15,6466 εσθονικές κορώνες για 1 ευρώ, η οποία αντιστοιχεί στην ισχύουσα σήμερα κεντρική ισοτιμία της κορώνας στον μηχανισμό συναλλαγματικών ισοτιμιών (ΜΣΙ ΙΙ).
            
         
               (5)
            
            
               Ο κανονισμός (ΕΚ) αριθ. 2866/98 πρέπει συνεπώς να τροποποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΚ) αριθ. 2866/98, παρεμβάλλεται η ακόλουθη γραμμή μεταξύ των τιμών μετατροπής για το γερμανικό μάρκο και την ελληνική δραχμή:
   
      «=15,6466 εσθονικές κορώνες».
   
   Άρθρο 2
   Ο παρών κανονισμός αρχίζει να ισχύει την 1η Ιανουαρίου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιουλίου 2010.
      
         
            Για το Συμβούλιο
         
         
            Ο Πρόεδρος
         
         D. REYNDERS
      
   
   
      (1)  Γνώμη της 5ης Ιουλίου 2010 (δεν έχει ακόμη δημοσιευθεί στην Επίσημη Εφημερίδα).
   
      (2)  ΕΕ L 359 της 31.12.1998, σ. 1.
   
      (3)  Βλέπε σελίδα 24 της παρούσας Επίσημης Εφημερίδας.